Mênggahing Abdul, ingkang samargi-margi tansah prayitna, sakêdhap-sakêdhap ningali dhatêng wingking, punapadene dhatêng ngajêng. Manawi lampahipun kalêrês dumugi ing pucaking gumuk, kapal ingkang dipun tumpaki lajêng dipun pêkak, saha ujug-ujug lajêng wangsul prêlu aniti priksa kawontênanipun margi ingkang mêntas dipun langkungi, bokmanawi wontên bêbaya ingkang badhe andhatêngi.